280 
PIÈCES A L’APPUI. 
2lutr£. 
Deuil et ennuy, soussy, regret et payne , 
Ont eslongé ma plaisance mondaine , 
Dont à par moy je me plains et tourmente, 
Et en espoir n’ay plus un brin d’atente ; 
Véez-là comment Fortune me pourmaine. 
Je n’ay pensée qui joye me ramaine. 
Ma fantasie est de desplaisirs plaine ; 
Car à toute heure devant moy se présente 
Deuil et ennuy. 
Ceste longheur vault pis que mort soubdaine, 
Puis qu’il n’y a sang , char, otz, nerf ny vaine 
Qui rudement et très-fort ne s’en sente. 
Pour abrégier, sans qu’en rien je vous mente, 
J’ai, sans cesser, qui ma vie à fin maine, 
Deuil et ennuy 
(Ibid.) 
ftonM à Itoslre-Dame. 
Dame qu’estes de Dieu la fille , 
Qui conceupte vostre souverain père , 
Et, l’enfantant, demourastes pucelle, 
Conduisez-moy à mener vie telle 
Que par péchier mon ame ne se altère. 
En vous , Dame, tellement m’ame espère 
De parvenir à telle fin prospère 
Que parviendra en joye supernelle , 
Dame, qu’estes de Dieu la fille. 
_ v 
Deffendez-moy de l’ennemy haustère, 
Quant me fauldra gouster la mort aspère 
Et départir de la vie mortelle. 
De mon ame faites telle tutelle 
Que point ne soit des enfers en misère, 
Dame qu’estes de Dieu la fille. 
(Ibid.) 
